
Suinteresuotiems tiekėjams

Siunčiama CVP IS priemonėmis


DĖL PATEIKTŲ PAKLAUSIMŲ IR PASIŪLYMŲ PATEIKIMO TERMINO NUKĖLIMO

[bookmark: _Hlk120190959]Viešoji įstaiga CPO LT (toliau – CPO LT), vykdydama viešąjį pirkimą „Tinklo komutatoriai (switch)“ skelbiamos apklausos būdu (pirkimo ID 6483663, toliau – Pirkimas), 2026-02-18 CVP IS priemonėmis gavo potencialių tiekėjų paklausimus.
Paklausimai pateikti laikantis Pirkimo dokumentų B dalies „Bendroji dalis“ 8.1 p. nustatyto termino „Pasiūlymai dėl pirkimo dokumentų patikslinimo ar prašymai paaiškinti pirkimo sąlygas gali būti pateikiami CPO LT CVP IS susirašinėjimo priemonėmis ne vėliau kaip likus 2 darbo dienoms iki pasiūlymų pateikimo termino pabaigos.“, t. y. pateikti laiku.
CPO LT viešojo pirkimo komisija (toliau – Komisija), vadovaudamasi Lietuvos Respublikos viešųjų pirkimų įstatymo (toliau – VPĮ) 36 str. 5 d. ir Pirkimo dokumentų B dalies „Bendroji dalis“ 8.2 p., teikia atsakymus į paklausimuose pateiktus klausimus:
	Klausimas 1 (klausimo tekstas netaisytas)

	Pirkimo dokumentuose nurodytas šis reikalavimas: 
- IEEE 802.3ad – ne mažiau kaip 8 LAG grupės, po ne mažiau kaip 16 prievadų kiekvienoje. 
Mūsų vertinimu, toks reikalavimas gali būti pritaikytas konkretaus gamintojo (Cisco) sprendimui. Prašome įvertinti, ar reikalavimas neriboja konkurencijos. Prašome patikslinti: - Ar šis reikalavimas yra būtinas funkciniams poreikiams užtikrinti? - Ar bus priimami kitų gamintojų lygiaverčiai sprendimai, kurie užtikrina LACP (IEEE 802.3ad) funkcionalumą, net jei techninis realizavimas skiriasi? Dėkojame už paaiškinimą.

	Atsakymas

	Dėkojame už Jūsų klausimą. Atsakydami paaiškiname, kad šis reikalavimas yra būtinas funkciniams poreikiams užtikrinti ir neriboja konkurencijos, nes, mūsų žiniomis, tokius parametrus atitinkančią įrangą siūlo ne vienas gamintojas.
Pažymime, kad vadovaujantis techninės specifikacijos 1.7. punktu, bus priimami kitų gamintojų lygiaverčiai sprendimai, kurie užtikrina LACP (IEEE 802.3ad) funkcionalumą, tačiau tiekėjas turi įrodyti siūlomo sprendimo lygiavertiškumą.

	Klausimas 2 (klausimo tekstas netaisytas)

	Pagal pateiktą techninę specifikaciją yra aprašytas Cisco SG350X‑48P‑K9 modelis, bet SG350X‑48P‑K9 „įpėdinis“ Cisco portfelyje buvo Cisco Business 350 serijos modelis CBS350‑48P‑4X (48× 1G PoE+, 4× 10G SFP+ uplink’ai). Tai nurodyta 350X serijos EoS/EoL pranešimuose ir migracijos lentelėse, kuriose SG350X‑48P‑K9 keičiamas į CBS350‑48P‑4X. Catalyst 1300 – C1300‑48P‑4X (48× GE PoE+, 4× 10G SFP+) – oficialiai įvardytas kaip CBS350 šeimos migracijos kryptis „Cisco“ EoL biuletenyje. Funkcijų požiūriu tai SMB klasės tąsa su valdymu per Cisco Business Dashboard ir modernesne aparatine platforma. Cisco C1300‑48P‑4X atitinka visus techninius punktus, išskyrus vieną smulkią detalę dėl USB jungties tipo (vietoje Type‑A yra USB‑C; funkcionalumas tas pats – failų/atvaizdų valdymas, konsolė – bet dokumente privalomas konkrečiai „USB Type‑A“, reikėtų leisti „USB‑C (arba Type‑A)“ formuluotę ar naudoti USB‑C→USB‑A raktą).

	Atsakymas

	Dėkojame už Jūsų klausimą. Informuojame, kad Perkančiosios organizacijos iniciatyva bus tikslinamas Pirkimo sąlygų 1 priedo „Techninė specifikacija“ (toliau – Techninė specifikacija) 1 lentelės 3 eil. „Prekės dydis ir prievadai“ nurodytas reikalavimas ir Techninės specifikacijos aktuali versija bus paskelbta CVP IS prie Pirkimo dokumentų. Pranešimas dėl Pirkimo dokumentų tikslinimo pridedamas.



Atsižvelgiant į aukščiau nurodytas aplinkybes, pranešame, kad vadovaujantis Pirkimo dokumentų B dalies „Bendroji dalis“ 8.3 p., pasiūlymų pateikimo terminas nukeliamas iš 2026-02-24 9.00 val. į 2026-02-27 9.00 val. 
Taip pat pratęsiamas prašymo paaiškinti, patikslinti pirkimo sąlygas terminas iki 2026-02-24 imtinai.

